Bailly-Salins voitti pikakilpailun (10 km) maailmanmestaruuden Antholzissa 1995. Hän ampui pystyasennosta yhden ohilaukauksen ja kukisti toiseksi sijoittuneen, ilman sakkokierroksia selvinneen Pavel Muslimovin 1,9 sekunnilla. Hän hiihti samojen kilpailujen viestissä toisen osuuden Ranskan hopeajoukkueessa ja oli normaalimatkalla (20 km) seitsemäs. Brezno-Osrblien MM-kilpailuissa 1997 hän oli pikakilpailussa 15:s ja takaa-ajossa 13:s.